Plutino

Plutinos – nich to verwesseln mit de Plutoiden – stellt in de Astronomie en sünnere Grupp vun Asteroiden dor: Betekent warrt dormit de Objekten ut’n Kuipergördel, de glieke Bahnelementen as Pluto hebbt. Jemehr Ümloopbahnen staht in en 3:2-Bahnresonanz to de Ümloopbahn vun Neptun un blieft dordör bestännig. In de Tiet, in de Neptun dreemol üm de Sünn löpt, ümkreist ehr de Plutinos tweemol. Dör disse Synchronisatschoon kamt de Himmelskörpers nich in de Neeg vun’n Neptun. Annerre Ümloopbahnen weern nich över längere Tiet bestännig. Blangen de Twotinos sünd de Plutinos de bekanntsten resonanten Kuipergördel-Objekten

Ruchweg 63 Johren na Pluto sülvst weern vun’n 14. bit 17. September 1993 achter’nanner veer Plutinos opdeckt. Opstunns warrt de Tall vun de grötteren Plutinos (mehr as 100 km Dörmeter) op mehr as dusend schätzt. Man, to Tiet gifft dat noch nich veel Weten över de Kuipergördle-Objekten (KBOs), so dat de Afschätzen noch nich nipp un nau is.

 Entstahn 
Na hüütige Överleggen sünd dör de Gasresen to de Tiet, as dat Sünnsystem sik billt hett, mööglicherwies Planetesimalen in dat butere Rebeet (Kuipergördel un Oortsche Wulk) aflenkt worrn. Dorbi hett sik de Ümloopbahn vun’n Neptun vergröttert. Modellreken hebbt nawiest, dat de Neptun dorbi op sien Weg de Objekten, de al dor weern, in de 3:2-Resonanz jüst as’n Sneeploog vört sik herschaven hett. 

Grote Plutinos

Naam Ø a Perihel Aphel T i e mvisOppositschoon2008 mvisOppositschoonin’t Perihel (134340) Pluto 2320 km 39,2 AE 29,6 AE 48,8 AE 248 Johren 17,1° 0,244 14,m1 13,m8 Charon 1270 kmGröttste Maand vun Pluto 1993 RO ~140 km 39,06 AE 31,5 AE 46,6 AE ~247 Johren 3,7° 0,194 23,m0 22,m9 1993 SB ~130–200 km 39,24 AE 26,7 AE 51,8 AE 248 Johren 1,9° 0,320 22,m4 21,m9 (15789) 1993 SC ~300 km 39,40 AE 32,10 AE 46,71 AE 247 Johren 5,2° 0,185 22,m5 21,m9 (47171) 1999 TC36 ~405 km 39,23 AE 30,55 AE 47,91 AE 246 Johren 8,4° 0,221 19,m8 19,m7 (38628) Huya 540 km 39,72 AE 28,6 AE 50,9 AE ~250 Johren 15,5° 0,281 19,m3 19,m3 (28978) Ixion 400–550 km 39,48 AE 29,9 AE 49,0 AE ~250 Johren 19,6° 0,242 19,m4 18,m0 (90482) Orcus 1600–1800 km 39,47 AE 30,9 AE  48,1 AE ~250 Johren 20,6° 0,218 19,m1 17,m2

 Kiek ok 
 List vun de Asteroiden
 Transneptunsch Objekt
 Zentauren

 Weblenken 
 David Jewitt (University of Hawaii) – Plutinos (Engelsch)

Kategorie:Asteroid